Forslag til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Protokol 31 til EØS-aftalen indeholder særlige bestemmelser om samarbejdet mellem Fællesskabet og EØS-EFTA-staterne ud over de fire friheder.

2. Vedlagte udkast til afgørelse truffet af Det Blandede EØS-udvalg har til formål at ændre protokol 31 med henblik på udvidelse af samarbejdet på området forskning og teknologisk udvikling. Det fastlægger rammerne for samarbejdet og fastsætter vilkårene for EØS-EFTA-staternes fulde deltagelse på dette område.

- 32002 D 1513: Europa-Parlamentets og Rådets afgørelse nr. 1513/2002/EF af 27. juni 2002 om Det Europæiske Fællesskabs sjette rammeprogram for forskning, teknologisk udvikling og demonstration som bidrag til realiseringen af det europæiske forskningsrum og til innovation (2002-2006) (EFT L 232 af 29.8.2002, s. 1).

3. I artikel 1, stk. 3, litra b), i Rådets forordning (EF) nr. 2894/94 om visse gennemførelsesbestemmelser til EØS-aftalen fastsættes det, at Rådet på Kommissionens forslag fastlægger Fællesskabets holdning til sådanne afgørelser.

4. Udkastet til Det Blandede EØS-udvalgs afgørelse forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-udvalg i november 2002.

Forslag til AFGØRELSE TRUFFET AF DET BLANDEDE EØS-UDVALG om ændring af protokol 31 til EØS-aftalen om samarbejde på særlige områder ud over de fire friheder

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 86 og 98, og

ud fra følgende betragtninger :

(1) Protokol 31 til aftalen blev ændret ved afgørelse nr. .../...truffet af Det Blandede EØS-udvalg den ... [1].

[1] EFT L [...] af [...]; s. [...]

(2) Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets afgørelse nr. 1513/2002/EF af 27. juni 2002 om Det Europæiske Fællesskabs sjette rammeprogram for forskning, teknologisk udvikling og demonstration som bidrag til realiseringen af det europæiske forskningsrum og til innovation (2002-2006) [2].

[2] EFT L 232 af 29.8.2002, s. 1

(3) Protokol 31 til aftalen bør derfor ændres med henblik på at muliggøre et sådant udvidet samarbejde fra ikrafttrædelsen af det sjette rammeprogram 2002-2006 -

TRUFFET FØLGENDE AFGØRELSE:

Artikel 1

Følgende led indsættes i artikel 1, stk. 5, i protokol 31 til aftalen:

'- 32002 D 1513: Europa-Parlamentets og Rådets afgørelse nr. 1513/2002/EF af 27. juni 2002 om Det Europæiske Fællesskabs sjette rammeprogram for forskning, teknologisk udvikling og demonstration som bidrag til realiseringen af det europæiske forskningsrum og til innovation (2002-2006) (EFT L 232 af 29.8.2002, s. 1).

Artikel 2

Denne afgørelse træder i kraft den , forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [3].

[3] [Ingen forfatningsmæssige krav angivet.] [Forfatningsmæssige krav angivet.]

Den anvendes fra ikrafttrædelsen af det sjette rammeprogram 2002-2006.

Artikel 3

Denne afgørelse offentliggøres i De Europæiske Fællesskabers Tidendes EØF-afsnit og EØS-tillæg.

Udfærdiget i Bruxelles, den [...]

På Det Blandede EØS-udvalgs vegne

Formand

Sekretærer for Det Blandede EØS-udvalg